laion/Wikipedia-Exotic huggingface dataset:
ভাওয়াল জাতীয় উদ্যান

ভাওয়াল জাতীয় উদ্যান বাংলাদেশের একটি অন্যতম গুরুত্বপূর্ণ জাতীয় উদ্যান। এই উদ্যানটি রাজধানী ঢাকা থেকে উত্তরে প্রায় ৪০ কিলোমিটার দূরে গাজীপুর জেলার গাজীপুর সদর ও শ্রীপুর উপজেলায় অবস্থিত। ১৯৭৪ সালে বাংলাদেশ বন্যপ্রাণী সংরক্ষণ আইন (১৯৭৪) আইন অনুসারে বাংলাদেশ সরকার ৫,০২২ হেক্টর (১২,৪০৯ একর) জায়গা জুড়ে পৃথিবীর অন্যান্য উন্নত দেশের মতো করে ভাওয়াল শালবনে এই উদ্যান গড়ে তোলে। তবে এটি ১৯৭৪ সালে প্রতিষ্ঠা পেলেও ১৯৮২ সালের আগে এটি আনুষ্ঠানিকভাবে জাতীয় উদ্যান হিসেবে ঘোষিত হয় নি। ভাওয়াল জাতীয় উদ্যানে একসময় বাঘ, কালোচিতা, চিতাবাঘ, মেঘলা চিতা, হাতি, ময়ূর, মায়া হরিণ ও সম্বর হরিণ দেখা যেত। ১৯৮৫ সালে এ বনে খেঁকশিয়াল, গন্ধগোকুল, বেজি, কাঠবিড়ালী, গুই সাপ আর কয়েক প্রজাতির সাপ দেখা গেছে। একটি হিসাব অনুযায়ী, ভাওয়াল গড়ে ৬৪ প্রজাতির প্রাণী রয়েছে যার মধ্যে ৬ প্রজাতির স্তন্যপায়ী, ৯ প্রজাতির সরীসৃপ, ১০ প্রজাতির উভচর ও ৩৯ প্রজাতির পাখি রয়েছে। বনবিভাগ এ বনে অজগর, ময়ূর, হরিণ ও মেছোবাঘ ছেড়েছে। এছাড়া ২০১২ সালে ভাওয়াল জাতীয় উদ্যানে ১৬টি তক্ষক ছাড়া হয়। ভাওয়াল জাতীয় উদ্যান মূলত ক্রান্তীয় পতনশীল পত্রযুক্ত বৃক্ষের বনভূমি। এ বনে ২২১ প্রজাতির উদ্ভিদ রয়েছে যার মধ্যে ২৪ প্রজাতির লতা, ২৭ প্রজাতির তৃণ, ৩ প্রজাতির পামজাতীয় বৃক্ষ, ১০৫ প্রজাতির ঔষধি, ১৯ প্রজাতির গুল্ম, ৪৩ প্রজাতির বৃক্ষ। শাল (Shorea robusta) এ উদ্যানের প্রধান বৃক্ষ। অন্যান্য বৃক্ষের মধ্যে কাঁঠাল, আজুলি, কুম্ভী, গান্ধী গজারি ইত্যাদি উল্লেখযোগ্য। এছাড়া এ বনে কৃত্রিমভাবে ইউক্যালিপটাস আর রাবারের বনায়ন করা হয়েছে। ভাওয়াল জাতীয় উদ্যান বাংলাদেশের আকর্ষণীয় একটি পর্যটন কেন্দ্র। এখানে বেশ কয়েকটি পিকনিক স্পট রয়েছে। স্পটগুলোর হলো আনন্দ, কাঞ্চন, সোনালু, অবকাশ, অবসর, বিনোদন। এখানকার কটেজগুলো হলো: বকুল, মালঞ্চ, মাধবি, চামেলী, বেলী, জুঁই ইত্যাদি। এখানে ১৩টি কটেজ ও ৬টি রেস্টহাউজ রয়েছে। রাত্রি যাপনের জন্য এখানে অনুমতি দেওয়া হয় না। পিকনিক স্পট কিংবা রেস্ট হাউস ব্যবহার করতে হলে বন বিভাগের মহাখালী কার্যালয় থেকে আগাম বুকিং দিতে হয়। ভাওয়াল জাতীয় উদ্যানে প্রবেশ ফি ১০ টাকা (২০১৭)। প্রতিবছর প্রায় ১৫,০০,০০০ দেশি-বিদেশি পর্যটক এখানে বেড়াতে আসেন। "বার্ষিক প্রতিবেদন ২০১৮-১৯" (পিডিএফ)। বন অধিদপ্তর। সংগ্রহের তারিখ ১৭ ফেব্রুয়ারি ২০২১।  "বার্ষিক প্রতিবেদন ২০১৭-১৮" (পিডিএফ)। বন অধিদপ্তর। সংগ্রহের তারিখ ১৭ ফেব্রুয়ারি ২০২১।  "ভাওয়াল উদ্যান [গাজীপুর]"। বাংলাদেশ প্রতিদিন। ৯ জানুয়ারি ২০১৪। সংগ্রহের তারিখ ১৭ ফেব্রুয়ারি ২০২১।  Sarker, N.M. and Huq, A.F. (১৯৮৫)। "Country report on national parks, wildlife sanctuaries and game reserves of Bangladesh"। 25th Working Session of IUCN's Commission on National Parks and Protected Areas। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) "Eco-tourism in Bangladesh"। বন অধিদপ্তর। ১৩ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ১৭ ফেব্রুয়ারি ২০২১।  "তক্ষক ছাড়া হয়েছে ভাওয়াল উদ্যানে"। দৈনিক প্রথম আলো। ১৬ ফেব্রুয়ারি ২০১২। ১৫ মে ২০২০ তারিখে মূল থেকে আর্কাইভ করা। সংগ্রহের তারিখ ১৭ ফেব্রুয়ারি ২০২১।  "বার্ষিক প্রতিবেদন২০২২-২০২৩"। সংগ্রহের তারিখ ২৪ আগস্ট ২০২৩।  উইকিমিডিয়া কমন্সে ভাওয়াল জাতীয় উদ্যান সংক্রান্ত মিডিয়া রয়েছে।
জর্জ গ্যাব্রিয়েল স্টোকস

স্যার জর্জ গ্যাব্রিয়েল স্টোক্‌স, ১ম ব্যারনেট (১৩ই আগস্ট, ১৮১৯ - ১লা ফেব্রুয়ারি, ১৯০৩) একজন ব্রিটিশ পদার্থবিজ্ঞানী এবং গণিতজ্ঞ যিনি তরল পদার্থের সান্দ্রতা, বিশেষ করে বহুল ব্যবহৃত সান্দ্রতার নীতি, এবং স্টোকস উপপাদ্যের জন্য বিখ্যাত। সান্দ্রতার নীতি কোন তরলের মধ্যে একটি ঘন গোলকের গতি ব্যাখ্যা করে, আর স্টোকস উপপাদ্য ভেক্টর বিশ্লেষণের খুবই মৌলিক একটি উপপাদ্য। তিনি ১৮৪৯ সালে কেমব্রিজ বিশ্ববিদ্যালয়ে লুকাসিয়ান অধ্যাপক নিযুক্ত হয়েছিলেন, যে পদে একসময় আসীন ছিলেন আইজ্যাক নিউটন। স্টোকস ১৮৪২ এবং ১৮৪৩ সালে তার প্রথম গবেষণাপত্র দুটি প্রকাশ করেন যাদের বিষয়বস্তু ছিল যথাক্রমে তরলের গতি এবং অসংনম্য তরলের ধ্রুব গতি। পরবর্তীতে ১৮৪৫ সালে গতিশীল তরলের ঘর্ষণ এবং স্থিতিস্থাপক কঠিন পদার্থের সাম্যাবস্থা ও গতি নিয়ে একটি গবেষণাপত্র লেখেন। ইংরেজি fluorescence (প্রতিপ্রভা) শব্দটি তার উদ্ভাবন, অতিবেগুনী রশ্মি গবেষণায় তিনি প্রতিপ্রভা প্রয়োগ করেন এবং দেখান যে কোয়ার্জ সাধারণ কাচের মত আচরণ করে না, সে অতিবেগুনী রশ্মির প্রতি স্বচ্ছ। তিনি আলোর তরঙ্গ তত্ত্বের অন্যতম সমর্থক ছিলেন এবং মনে করতেন ইথার বলে কিছু থাকতে হবে যার মধ্য দিয়ে আলো ভ্রমণ করে। ইথারের আচরণ নিয়ে অনেক দ্বিধা-দ্বন্দ্ব ছিল বলে তিনি প্রস্তাব করেছিলেন, ইথার অনেকটা মোমের মত আচরণ করে- এটি কঠিন তবে একটি ধীর কিন্তু ধ্রুব বল প্রয়োগ করলে তা প্রবাহিত হতে পারে, ঘূর্ণায়মান গ্রহগুলো তেমনই একটি বল প্রয়োগ করে। তিনি এও বলেছিলেন যে, গ্রহগুলো ঘর্ষণের কারণে তাদের সাথে কিছু ইথার টেনে নিয়ে যায়। তিনি সমবর্তিত আলোর বর্ণনা দেয়ার জন্য কিছু প্যারামিটার প্রণয়ন করেন যেগুলোকে এখন স্টোকস প্যারামিটার বলা হয়। I, Q, U, V নামক চারটি প্যারামিটারের মাধ্যমে আলোর যেকোন সমবর্তন দশা ব্যাখ্যা করা যায়। এখন আমরা জানি, এগুলো যেকোন তড়িচ্চুম্বকীয় তরঙ্গের জন্যই প্রযোজ্য। ১৯৪৬ সালে সুব্রহ্মণ্যন চন্দ্রশেখর প্রথমবারের মত জ্যোতিঃপদার্থবিজ্ঞানে স্টোকস প্যারামিটার ব্যবহার করেন। বর্তমানে কোন জ্যোতির্বৈজ্ঞানিক উৎস থেকে আসা বিকিরণের সমবর্তন দশা স্টোকস প্যারামিটারের মান নির্ণয়ের মাধ্যমে পরিমাপ করা হয়। Sir George Gabriel Stokes, 1st Baronet, এনসাইক্লোপিডিয়া ব্রিটানিকা, ১৫ মার্চ ২০১৩ তারিখে সংগৃহীত Jaap Tinbergen, Astronomical Polarimetry, ১৯৯৬, কেমব্রিজ ইউনিভার্সিটি প্রেস, পৃষ্ঠা-১৪
চিত্রলেখা

চিত্রলেখা (Delta Orionis,δ Ori), যা সাধারণত মিনটাকা (منطقة) নামে পরিচিত, হলো ৯০০ আলোকবর্ষ দূরে কালপুরুষ নক্ষত্রমণ্ডলে অবস্থিত একটি তারা। এই তারাটি আরও দুটি তারা ঊষা (Alnitak) এবং অনিরুদ্ধ (Alnilam)-এর সমন্বয়ে কালপুরুষের কোমরবন্ধ (Orion's Belt) গঠন করে, যা অন্যান্য অনেক নামেও সুপরিচিত। কালপুরুষ যখন মেরিডিয়ানের কাছাকাছি থাকে তখন দক্ষিণ গোলার্ধের আকাশে চিত্রলেখা তারাটি কালপুরুষ শিকারীর কোমরবন্ধের ডান পার্শ্বে দেখা যার। চিত্রলেখা আসলে একটি তারাগুচ্ছ, যা কালপুরুষ শিকারীর কোমরবন্ধের ডান পার্শ্বে অবস্থিত এবং যার আপাত প্রভা ৭ এবং মূল গঠন থেকে ৫২" দূরে অবস্থিত। মূল তারাটি দুটি তারার সমন্বয়ে গঠিত, একটি অতিদানব তারা ও অপরটি তুলনামূলক ছোট কিন্তু উষ্ণ তারা। এই দুইটি তারা পরস্পর প্রতি ৫.৭৩ দিনে একবার প্রদক্ষিণ করে। দুটি তারার ঔজ্জ্বল্যই সূর্য থেকে ৯০,০০০ গুণ এবং ভর সূর্যের ২০ গুণ। ১৯০৪ সালে জনাথন হার্টম্যান তারাদুটির মাঝে একটি গ্যাসের চিকন বলয় আবিষ্কার করেন। Kaler, James B., "MINTAKA (Delta Orionis)", Stars, University of Illinois, সংগ্রহের তারিখ ২০১০-০২-০৭ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Underhill, A. B.; ও অন্যান্য (১৯৭৯), "Effective temperatures, angular diameters, distances and linear radii for 160 O and B stars", Monthly Notices of the Royal Astronomical Society, 189: 601–605, বিবকোড:1979MNRAS.189..601U  অজানা প্যারামিটার |month= উপেক্ষা করা হয়েছে (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) Mintaka Image of Mintaka from APOD
মোল দিবস

মোল দিবস রসায়নবিদরা ২৩শে অক্টোবর, সন্ধ্যা ৬:০২ থেকে সকাল ৬:০২ পর্যন্ত উদ্‌যাপন করে থাকেন, আমেরিকার রীতি অনুযায়ী ৬:০২ ১০/২৩ হিসেবে তারিখটি লেখা হয়। আভোগাদ্রোর সংখ্যা থেকে দিন এবং সময় নির্দিষ্ট করা হয়েছে, যা ৬:০২×১০২৩ এর কাছাকাছি। এক মোল পদার্থের কণার (পরমাণু বা অণু) সংখ্যা সংজ্ঞা অনুযায়ী, এটি সাত ভিত্তিক এসআই এককের একটি। ১৯৮০ সালের শুরুতে "দ্য সায়েন্স টিচার" নামক প্রবন্ধ থেকে মোল দিবস কথাটি আসে। এই নিবন্ধটি দ্বারা অনুপ্রাণিত হয়ে, মরিস ওলার ১৫ই মে, ১৯৯১ সালে, "জাতীয় মোল দিবস সংস্থা" প্রতিষ্ঠা করেন। যুক্তরাষ্ট্র, দক্ষিণ আফ্রিকা, অস্ট্রেলিয়া এবং কানাডার বিভিন্ন বিদ্যালয় শিক্ষার্থীদের রসায়নের প্রতি আগ্রহী করতে মোল দিবস পালন করা হয়। কিছু স্কুল ২৩শে অক্টোবরের তারিখ থেকে মোল সপ্তাহ উদ্‌যাপন করে। পাই দিবস বর্গমূল দিবস This Week in Chemical History, American Chemical Society, সংগ্রহের তারিখ ২০১০-০২-১৪ উদ্ধৃতি টেমপ্লেট ইংরেজি প্যারামিটার ব্যবহার করেছে (link) "National Chemistry Week Celebrates 20 Years", Chemical & Engineering News, 85 (51), ডিসেম্বর ১৭, ২০০৭, সংগ্রহের তারিখ ২০১০-০২-১৪ উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Chemistry In The Spotlight", Chemical & Engineering News, 88 (50), ডিসেম্বর ১৩, ২০১০, সংগ্রহের তারিখ ২০১০-০২-১৪ উদ্ধৃতি টেমপ্লেট ইংরেজি প্যারামিটার ব্যবহার করেছে (link) "History of National Mole Day Foundation, Inc."। moleday.org। ২৩ অক্টোবর ২০১০ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০১২।  http://www.moleday.org/ জাতীয় মোল দিবস সংস্থার ওয়েবসাইট Some Mole Day activities
কাপ্তাই জাতীয় উদ্যান

কাপ্তাই জাতীয় উদ্যান বাংলাদেশের রাঙ্গামাটি জেলায় অবস্থিত একটি অন্যতম জাতীয় উদ্যান। উদ্যানটি ১৯৯৯ খ্রিষ্টাব্দে বাংলাদেশ বন ও পরিবেশ অধিদপ্তর কর্তৃক ৫,৪৬৪ হেক্টর বা ১৩,৫০০ একর জায়গা জুড়ে প্রতিষ্ঠিত হয়। এই উদ্যানে ১৮৭৩, ১৮৭৮ এবং ১৮৭৯ খ্রিষ্টাব্দে বৃক্ষায়ন করা হয়েছিল, আর তারই ফলশ্রুতিতে এখানে গড়ে উঠেছিল একটি ক্রান্তীয় অতিবৃষ্টি অরণ্য। এই উদ্যানের প্রাণীবৈচিত্র্যের মধ্যে রয়েছে সম্বর হরিণ, মায়া হরিণ, হাতি, বন বিড়াল, মেঘলা চিতা, চশমাপরা হনুমান, মুখপোড়া হনুমান, উল্লুক প্রভৃতি। উদ্যানে রয়েছে দুটো রেস্টহাউজ। উদ্ভিদের মধ্যে আছে বাংলাদেশের প্রায় অর্ধেক বন্যপ্রাণী এই উদ্যানে থাকে। বিপন্ন প্রজাতির বেশ কিছু পাখির সন্ধান এখানে পাওয়া যায়। এখানে রয়েছে ৬২ প্রজাতির স্তন্যপায়ী, ৭৪ প্রজাতির সরীসৃপ, ৩৮ প্রজাতির উভচর প্রাণী এবং ৩৫৮ প্রজাতির পাখি ও ২২১ প্রজাতির প্রজাপতি রয়েছে। উদ্ভিদের মধ্যে আছে সেগুন, জারুল, গামারি ও কড়ই গাছ, চাপালিশ, চম্পা, সোনালু, চালতা, চিকরাশি, শাল, শিলকড়ই, ধারমারা, গামারি, অর্জুন, আমলকি, আমড়া, বহেরা, বাজনা, বড়ই, পিটরাজ, পিটাল, বাঁশপাতা, বৈলাম, নাগেশ্বর, হিজল, উদল, উরিয়া, লোহাকাঠ ইত্যাদি। ২০১৬ এর আগস্ট পর্যন্ত এখানে ১৭ প্রজাতির বিপন্ন প্রাণি ছিল। বিপন্ন প্রজাতির মধ্যে আছে মেঘলা চিতা, উল্লুক, আসামি বানর, কাঠময়ূর, ধূসর মুকুটওয়ালা ছোট কাঠঠোকরা, ক্ষুদে মাছরাঙ্গা, বিরল সাপ ও কচ্ছপ এবং বিরল প্রজাতির ব্যাঙ। নতুন প্রজাতির মধ্যে আছে এছাড়া এ উদ্যানে নতুন প্রজাতির পাখি ‘বড় নীল চটকের । অতিরিক্ত কাঠ সংগ্রহ, বনে আগুন এবং পর্যটনের অনিয়ন্ত্রিত বিকাশ এই বনের প্রধান হুমকি। এই উদ্যানে প্রবেশ করতে টিকেট ক্রয় করতে হয়। এই উদ্যানে প্রবেশ করতে টিকেট ক্রয় করতে হয়। কাপ্তাইয়ের কিছু জীববৈচিত্র নিম্নরূপ সেগুন জারুল গামারি কড়ই গাছ চাপালিশ চম্পা সোনালু চালতা চিকরাশি শাল শিলকড়ই ধারমারা গামারি অর্জুন আমলকি আমড়া বহেরা বাজনা বড়ই পিতরাজ পিটাল বাঁশপাতা বৈলাম নাগেশ্বর হিজল উদল উরিয়া লোহাকাঠ এশীয় হাতি সম্বর হরিণ মায়া হরিণ চশমাপরা হনুমান মুখপোড়া হনুমান উল্লুক বুনো শূকর বন বিড়াল গুই সাপ অজগর লাল বনমোরগ দাগি বসন্ত কালো মথুরা কাও ধনেশ কালো ফিঙে বুলবুলি কাঠময়ূর ময়না ঘুঘু টিয়া মাছরাঙ্গা উদ্ধৃতি ত্রুটি: <ref> ট্যাগ বৈধ নয়; :1 নামের সূত্রটির জন্য কোন লেখা প্রদান করা হয়নি উইকিমিডিয়া কমন্সে কাপ্তাই জাতীয় উদ্যান সংক্রান্ত মিডিয়া রয়েছে। উইকিভ্রমণে কাপ্তাই জাতীয় উদ্যান সম্পর্কিত ভ্রমণ নির্দেশিকা রয়েছে।
উপবৃত্ত

একটি কণিককে একটি সমতল ক্ষেত্র দ্বারা যদি এমনভাবে ছেদ করানো হয় যাতে ফলাফল হিসেবে একটি বদ্ধ বক্রের জন্ম হয় তাহলে উক্ত বদ্ধ বক্রটিকে বলে উপবৃত্ত (ইংরেজি: Ellipse)। এটি এক ধরনের সমতল বক্র। বৃত্ত একটি বিশেষ ধরনের উপবৃত্ত। ছেদক সমতল ক্ষেত্রটি যদি কণিকের অক্ষের সাথে সমকোণ তৈরি করে তাহলে উৎপন্ন বদ্ধ বক্রের নামই বৃত্ত। উপবৃত্তের আরেকটি সংজ্ঞাও দেয়া যায়: উপবৃত্ত একটি তলে অবস্থিত এমন সকল বিন্দুর সঞ্চারপথ যারা, দুটি নির্দিষ্ট বিন্দু থেকে যাদের দূরত্বের যোগফল সর্বদা একটি নির্দিষ্ট ধ্রুবকের সমান। উপবৃত্ত সব সময়ই আবদ্ধ বক্র এবং কণিক ছেদের একটি বদ্ধ অংশের ফলাফল। এ ধরনের কণিক ছেদের অন্য দুটি ফলাফল হচ্ছে অধিবৃত্ত এবং পরাবৃত্ত যারা যথাক্রমে মুক্ত এবং অনাবদ্ধ ছেদের ফলাফল। আরেকটি সংজ্ঞাঃ উপকেন্দ্র ও দিকাক্ষ (নিয়ামক) থেকে যে চলমান বিন্দুর দূরত্বের অনুপাত ১ অপেক্ষা ছোট একটি ধ্রুবক, তার সঞ্চারপথকে উপবৃত্ত বা Ellipse বলে। এক্ষেত্রে 0<e<1, এখানে e= ecentricity বা উৎকেন্দ্রিকতা কনিক বৃত্ত পরাবৃত্ত অধিবৃত্ত Ellipse, Wolfram MathWorld
রবার্ট হুক

রবার্ট হুক (ইংরেজি: Robert Hooke) (২৮ জুলাই ১৬৩৫ - ০৩ মার্চ ১৭০৩) ছিলেন একজন ইংরেজ দার্শনিক, স্থপতি এবং বহুশাস্ত্রবিদ, যিনি সর্বপ্রথম অণুবীক্ষণ যন্ত্রের মাধ্যমে কোষ দেখতে পান। তিনি রয়্যাল সোসাইটির একজন ফেলো ছিলেন। এছাড়াও তিনি গ্রেশাম কলেজে জ্যামিতির অধ্যাপক ছিলেন। ১৬৭৩ সালে তিনি সর্বপ্রথম গ্রেগরিয়ান টেলিস্কোপ তৈরি করেন এবং তিনি মঙ্গল ও বৃহস্পতি গ্রহের গতি পর্যবেক্ষণ করেন। ১৬৬৫ সালে প্রকাশিত তার বই Micrographia তে অণুবীক্ষণ যন্ত্রের মাধ্যমে করা পর্যবেক্ষণ তুলে ধরেন। একইভাবে জীবাশ্ম পর্যবেক্ষণ করে বিবর্তন সম্পর্কে সম্মতি প্রদান করেন। আলোকবিদ্যায় তিনি আলোর তরঙ্গ তত্ত্ব আবিষ্কার করেন। সাম্প্রতিক সময়ে তাকে ইংল্যান্ডের লিওনার্দো নামেও অভিহিত করা হয়। রবার্ট হুক ১৬৩৫ সালের ২৮ জুলাই জন্মগ্রহণ করেন। ১৬৬৫ সালে রয়েল সোসাইটি অব লন্ডন এর যন্রপাতির রক্ষক নিযুক্ত হয়েই ভাবলেন আগামী সাপ্তাহিক সভায় উপস্থিত বিজ্ঞ বিজ্ঞানীদের সামনে একটা ভালো কিছু উপস্থাপন করতে হবে। তিনি ভাবলেন অণুবীক্ষণ যন্রের মাধ্যমে কিছু করা যায় কিনা।তিনি দেখলেন কাঠের ছিপি (cork) দেখতে নিরেট (solid) অথচ পানিতে ভাসে।এর কারণ কী? তিনি ছিপির একটি পাতলা সেকশন করে অণুবীক্ষণ যন্রে পর্যবেক্ষণ করলেন।তিনি সেখানে মৌমাছির চাকের ন্যায় অসংখ্য ছোট ছোট কুঠুরি বা প্রকোষ্ঠ (little boxes) দেখতে পেলেন।তখন তার মনে পড়ল আশ্রমে সন্ন্যাসীদের বা পাদ্রিদের থাকার জন্য ছোট ছোট Cell(প্রকোষ্ঠ) তিনি দেখেছেন।এ থেকেই ছিপির little Boxes গুলোকে নাম দেন Cell। Cellula ল্যাটিন শব্দ এর অর্থ Little Boxes। ১৬৬০ সালে বিজ্ঞানী হুক পদার্থের স্থিতিস্থাপকতার সূত্র আবিষ্কার করেন যা হুকের সূত্র নামে পরিচিত।তার সূত্রের বিবৃতি হলো, " স্থিতিস্থাপক সীমার মধ্যে বস্তুর পীড়ন এর বিকৃতির সমানুপাতিক।" হুক রয়েল গ্ররনিচ মানমন্দির নকশা করেন। রয়েল কলেজ অব ফিজিশিয়ান্সও তারই নকশা করা। ফেলো অব দ্য রয়েল সোসাইটি Chapman, Alan (১৯৯৬)। "England's Leonardo: Robert Hooke (1635–1703) and the art of experiment in Restoration England"। Proceedings of the Royal Institution of Great Britain। 67: 239–275। ২০১১-০৩-০৬ তারিখে মূল থেকে আর্কাইভ করা।
আইওটা অরিয়নিস

আইওটা অরিয়নিস (ι Ori, ι Orionis) কালপুরুষের তলোয়ারের সবচেয়ে উজ্জ্ব্ল তারা এবং তলোয়ারের মাথায় অবস্থিত। আরবিতে এই তারাটি "না'ইর আল সাইফ" নামে পরিচিত যা অর্থ হচ্ছে তলোয়ারের উজ্জ্ব্লতম অংশ। আইওটা অরিয়নিস চারটি তারার সমন্ব্যয়ে গঠিত যার দুটি তারা এর মূল গাঠনিক তারা। তারা দুটির একটি হচ্ছে ও৯ III (নীল দানব তারা) শ্রেণীর অপরটি হচ্ছে বি০.৮III/IV শ্রেনীর। এবং দ্বিতীয় তারাটি খুবই অণুজ্জ্ব্ল। এই তারা দুটির নাক্ষত্রিক বায়ু মন্ডলের সংঘর্ষের ফলে এগুলো 'এক্স-রে' এর প্রধান উৎস। আশ্চর্যজনক এই যে, তারা দুটির বয়স ভিন্ন যা খুবই ব্যতিক্রমী। দ্বিতীয় তারাটির বয়স প্রথম তারাটির দ্বিগুণ। এই তারাদুটির উচ্চ উপকেন্দ্রিক কক্ষপথ এবং বয়সের পার্থক্য হতে ধারণা করা হয় যে, তারা একই সাথে সৃষ্টি হয়নি, বরং একটি তারা হতে ভর স্থানান্তরের মাধ্যমে অপর তারাটির সৃষ্টি হয়েছে। van Leeuwen, F. (২০০৭), "Validation of the new Hipparcos reduction", Astronomy and Astrophysics, 474 (2): 653–664, ডিওআই:10.1051/0004-6361:20078357, বিবকোড:2007A&A...474..653V  অজানা প্যারামিটার |month= উপেক্ষা করা হয়েছে (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) Nicolet, B. (১৯৭৮)। "Photoelectric photometric Catalogue of homogeneous measurements in the UBV System"। Astronomy and Astrophysics Supplement Series। 34: 1–49। বিবকোড:1978A&AS...34....1N।  Bagnuolo; ও অন্যান্য (২০০১), "ι Orionis-Evidence for a Capture Origin Binary", The Astrophysical Journal, 554 (1): 362–367, ডিওআই:10.1086/321367, বিবকোড:2001ApJ...554..362B  অজানা প্যারামিটার |month= উপেক্ষা করা হয়েছে (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) Iota Orionis by Dr. Jim Kaler. David Darling's encyclopedia entry
ফোরো রোমানো

ফোরো রোমানো (ইতালীয়: Foro Romano, লাতিন: Forum Romanum, ইংরেজি: Roman Forum) বা রোমান ফোরাম রোম শহরের কেন্দ্রে অবস্থিত একটি আয়তাকার ফোরাম বা প্লাজা যার চারদিকে প্রাচীন রোমের অনেক সরকারি স্থাপত্যের ধ্বংসাবশেষ রয়েছে। এটি তদানীন্তন রোমের সবচেয়ে গুরুত্বপূর্ণ ফোরাম। এর অবস্থান কাপিতোলিনো পর্বত এবং পালাতিনোর মাঝামাঝি একটি নিম্নভূমিতে। রোমান প্রজাতন্ত্রের যুগে এই স্থানে গণসমাবেশ, সালিশ, গ্ল্যাডিয়েটরদের যুদ্ধ ইত্যাদি হতো এবং এখানে তখন প্রচুর দোকান ও খোলা বাজার ছিল। রোম সম্রাজ্যে রূপান্তরিত হওয়ার পর যখন ধর্ম ও ধর্মনিরপেক্ষ বিভিন্ন অনুষ্ঠানের কেন্দ্র হয়ে ওঠে তখন এখানে বেশ কিছু মন্দির ও সৌধ নির্মাণ করা হয়। সব মিলিয়ে বেশ কয়েক শতাব্দী যাবৎ এটি রোমের নাগরিক জীবনের কেন্দ্র ছিল। কোলোসেও-র বেশ কাছে অবস্থিত এই ফোরামে বর্তমানে কেবলই প্রত্নতাত্ত্বিক নিদর্শনের সংগ্রহশালা। এখনও কিছু কিছু স্থানে খনন কাজ চলছে। এসব দেখতে নিয়মিত প্রচুর ইতালীয় ও আন্তর্জাতিক দর্শনার্থী ভিড় জমায়। প্রাচীন রোমের অনেক গুরুত্বপূর্ণ স্থাপনার অবস্থান ছিল ফোরামের বেশ কাছে। এই রাজ্যের প্রাচীনতম কিছু উপসনালয় ও মন্দিরের অবস্থান ফোরামের দক্ষিণ-পূর্ব প্রান্তে। যেমন ৮ম খ্রিস্টপূর্বাব্দে নির্মীত রাজকীয় বাসভবন বা রেজিয়া, ৭ম খ্রিস্টপূর্বাব্দের ভেস্তার মন্দির, এবং একে ঘিরে অবস্থিত ভেস্তাল কুমারীদের বাড়ি। রোমান সম্রাজ্যের উত্থানের পর এর সবগুলোরই পুনর্নির্মাণ করা হয়। উত্তর-পশ্চিম দিকের ঐতিহাসিক উপসনালয়গুলোর মধ্যে আছে উমবিলিকুস উর্বিস এবং ভোলকানাল (ভালকানের উপসনালয়)। একটি বড় পাথরে উৎকীর্ণ নিবেদন বাক্য কাইয়ুস এবং লুসিয়ুস কাইজারের পোর্তিকো বা বারান্দা তাবের্নাই নোভাই ভেনাস ক্লোকিনার মন্দির ফুলভিয়া-আইমিলিয়ার বাসালিকা লাপিস নিগার কোমিশিয়া কুরিয়া ইউলিয়া মার্সের মূর্তির ভিত্তিপ্রস্তর আর্কাদিয়ুস, হোনোরিয়ুস ও থেওদোসিয়ুসের স্তম্ভের ভিত্তিপ্রস্তর সেপ্তিমিয়ুস সেভেরুসের আর্ক কনস্তান্তিনুস ২-এর স্তম্ভের ভিত্তিপ্রস্তর দেকেন্নালিয়া রাজকীয় রোস্ত্রা রোস্ত্রা ভান্দালিকা মুন্দুস বা উমবিলিকুস উর্বিস আরা সাতুর্নি মিলিয়ারিয়ুম আউরেউম তাবুলারিয়ুম কনকর্ডের মন্দির ভেসপাসিয়ান ও তিতুসের মন্দির দেই কনসেন্তেসের মন্দির Roman Forum, এনসাইক্লোপিডিয়া ব্রিটানিকা
বাংলা ভাষা আন্দোলনের সময় রাজনৈতিক দলগুলোর ভূমিকা

বাংলা ভাষা আন্দোলনের রাজনৈতিক দলের সংখ্যা অনেক ছিলো না। সেই সময় মুসলিম লীগ, ছিল প্রধান সারি একটি দল। প্রধানত আওয়ামী লীগ, জাতীয় কংগ্রেস এবং পূর্ব পাকিস্তান কমিউনিস্ট পার্টি এই আন্দোলনে সমর্থনে ছিলো। জাতীয় কংগ্রেস ছিলে এইসময় বিরোধীদলীয় পার্শ্ব কেবলমাত্র দল। বিধানসভা এবং গণপরিষদ উভয় স্থানে তারা ভাষা চাহিদার দাবি যুক্তিসহ উল্লেখ করেন। এই দাবির ফলে কিছু সদস্যদের ভারতীয় চর হিসাবে আখ্যায়িত করা হয় এবং তারা সরকার দ্বারা নিগৃহীত হয়েছিলেন। কিছু নেতাদের গ্রেফতার করা হয় এবং তাদের একজনকে কারাগারের ভেগত হত্যা করা হয়। নতুন যাত্রা শুরু করা আওয়ামী লীগ আন্দোলনে সক্রিয় ভুমিকা পালন করে। তাদের সহ - চেয়ারম্যান আতাউর রহমান খান আন্দোলনে সহযোগীতা করার লক্ষ্যে গঠিত কেন্দ্রীয় রাষ্ট্রভাষা কার্মপরিষদের সভাপতি হিসাবে নির্বাচিত হন। তাদের নেতাকেও কারাহেফাজতে অত্যাচারের সম্মুখীন হতে হয়। ভাষা আন্দোলনের চূড়ান্ত সময়ে সরকার এটিকে কমিউনিস্টদের একটি অন্তর্ঘাত হিসেবে বর্ণনা করে। তাদের মতে, স্থানীয় কমিউনিস্টরা ভারতীয় কমিউনিস্টদের দ্বারা চক্রান্তের শিকার হয়েছিল। সমগ্র আন্দোলনের সময়, কমিউনিস্টদের কার্যক্রম অনেক ভাবেবিদ্ধ হয়েছিল। তমদ্দুন মজলিশ একবার কমিউনিস্টদের এই আন্দোলনে যোগ দেয়ার জন্য আহ্বান জানিয়েছিল। কমিউনিস্ট পার্টির বিরুদ্ধে তারা অভিযোগ করে যে, তারা এই আন্দোলনে বাধা সৃষ্টি করছে এবং তারা এতটাই দূর্বল যে তারা আন্দোলনে কোনো ধরনের অবদান রাখতে অপারগ। ১৯৪৮ সালে, প্রখ্যাত ভারতীয় কমিউনিস্ট নেতা মোজাফ্ফর আহমেদ ঢাকা সফরে আসেন (ঢাকা হিসাবে তারপর পরিচিত) এবং দলের বৈঠকে অংশগ্রহণ করেন। সেখানে তমদ্দুন মজলিশ তাদের এই আন্দোলনে যোগ দেয়ার জন্য আহ্বান জানালে সেটি প্রত্যাখ্যান করা হয়েছিল। মোজাফ্ফর তার এই অবস্থানের পক্ষে যুক্তি দেন যে, সরকারের পক্ষ থেকে এটিকে ভারত সমর্থিত আন্দোলন হিসাবে আখ্যা দেওয়া, তাই এটি এড়ানোর জন্য তিনি প্রস্তাবটি প্রত্যাখ্যান করেছেন। ১৯৫২ সাল থেকে, সরকার কমিউনিস্ট পার্টিকে নিষিদ্ধ ঘোষণা করলে তাদের প্রকাশ্য কার্যক্রম বন্ধ করে দিতে হয়েছিল। এই সময়ে তাদের সংগঠিত ক্ষমতা হারিয়ে গিয়েছিল। তাদের নেতাদের প্রায়ই গ্রেপ্তার, নির্যাতন করা হতো এমনকি কারাগারের ভেতর হত্যাও করা হয়েছে। তবে ১৯৪০ এর আন্দোলন কমিউনিস্টরা নৈতিকভাবে সমর্থন করেছিলো। বাংলা এবং উর্দুকে সমান মর্যাদা দেয়ার প্রথম প্রস্তাবটি দেয়া হযেছিল কমিউনিস্টরা পক্ষ থেকে। ১৯৪৮ এর মোহাম্মদ তোয়াহা এবং ১৯৫২ এর অন্যতম প্রধান ছাত্রনেতা আব্দুল মতিন ছিলেন কমিউনিস্ট পার্টির সদস্য। (Umar 1979, পৃ. 617) (Umar 1979, পৃ. 617–618) (Umar 1979, পৃ. 618–631) Al Helal, B (২০০৩), Bhasha Andoloner Itihas, Agamee Prakashani, Dhaka, আইএসবিএন 984-401-523-5 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
মানজারুল ইসলাম রানা

মানজারুল ইসলাম রানা, কাজী মানজারুল ইসলাম নামেও পরিচিত, (জন্ম: ৪ মে, ১৯৮৪ - মৃত্যু: ১৬ মার্চ, ২০০৭) খুলনায় জন্মগ্রহণকারী প্রথিতযশা বাংলাদেশী ক্রিকেটার ক্রিকেটার ছিলেন। তিনি বাংলাদেশ জাতীয় দলের হয়ে ছয়টি টেস্ট ও ২৫টি একদিনের আন্তর্জাতিক ম্যাচ খেলেছিলেন। ২০০০ সালের ২২ নভেম্বর প্রথম-শ্রেণীর ক্রিকেটে খুলনা বিভাগের হয়ে রানার অভিষেক ঘটে। ঐ ম্যাচে তিনি ব্যাট করেননি। ৩০ জানুয়ারি ২০০৩ এবং ৮ ফেব্রুয়ারি ২০০৫ এর মধ্যে রানা ঘরোয়া ক্রিকেট খেলেননি। ২০০৩ সালের ৭ নভেম্বর চট্টগ্রামে একদিনের আন্তর্জাতিক ক্রিকেটে ইংল্যান্ডের বিপক্ষে রানার অভিষেক ঘটে। মোহাম্মদ রফিক এর স্থলাভিষিক্ত হয়ে তিনি তার তৃতীয় বলেই মাইকেল ভনকে আউট করেন। তিনি প্রথম বাংলাদেশী ক্রিকেটার যিনি তার আন্তর্জাতিক ক্যারিয়ারে প্রথম ওভারেই উইকেট নিয়েছেন। ২০০৪ সালের ১৯ ফেব্রুয়ারি জিম্বাবুয়ের বিপক্ষে রানার টেস্ট অভিষেক ঘটে। এই ম্যাচে তিনি ২০.২ ওভার বল করে ৬৬ রান দিয়ে ২ উইকেট নেন। টেস্টে তার প্রথম শিকার শন আরভিন। এই ম্যাচের ১ম ইনিংসে অপরাজিত ৩৫* ও ২য় ইনিংসে ৩২ রান করেন। ২০০৫ সালের জানুয়ারিতে বাংলাদেশ দলের জিম্বাবুয়ে সফরে রানা ওয়ানডে সিরিজে দুইবার ম্যান অব দ্য ম্যাচ হন। ২০০৭ সালের ১৬ই মার্চ খুলনার ডুমুরিয়া উপজেলার বালিয়াখালি ব্রিজের নিকট এক সড়ক দুর্ঘটনায় তিনি এবং তার ক্লাব সতীর্থ সাজ্জাদুল হোসেন সেতু নিহত হন। দুর্ঘটনার সময় রানা নিজেই মোটরসাইকেল ড্রাইভ করছিলেন। মৃত্যুকালীন তার বয়স ছিল মাত্র ২২ বছর ৩১৬দিন। এরফলে আর্চি জ্যাকসনের সর্বকনিষ্ঠ টেস্ট ক্রিকেটার হিসেবে মৃত্যুর রেকর্ড ভেঙ্গে যায়। রেকর্ড: ৪র্থ উইকেটে বাংলাদেশের পক্ষে সর্বোচ্চ রানের জুটি: ১২০, হাবিবুল বাশারের সাথে ওয়েস্ট ইন্ডিজের বিপক্ষে, ৪ জুন ২০০৪ ক্যারিয়ার পারফর্মেন্স: ম্যান অব দ্য ম্যাচ পুরস্কার: ক্যারিয়ার পারফর্মেন্স: http://cricketarchive.com/Archive/Players/24/24331/First-Class_Matches.html http://cricketarchive.com/Archive/Players/24/24331/List_A_Matches.html http://content-www.cricinfo.com/bangladesh/content/player/55991.html "Shortest lived players"। CricinfoRecords। Cricinfo। ২০০৭-০৩-২০ তারিখে মূল থেকে আর্কাইভ করা। সংগ্রহের তারিখ ২০০৭-১১-২৬।  Highest partnerships by wicket: Bangladesh - Test matches, Cricinfo.com, সংগ্রহের তারিখ ১৩ জানুয়ারি ২০০৯ উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Statsguru - Manjural Islam Rana - Test Batting - Career summary"। Cricinfo.com। সংগ্রহের তারিখ ১১ জানুয়ারি ২০০৯।  "Statsguru - Manjural Islam Rana - Test Bowling - Career summary"। Cricinfo.com। সংগ্রহের তারিখ ১১ জানুয়ারি ২০০৯।  a16403 o2212 Bangladesh v Zimbabwe: Zimbabwe in Bangladesh 2004/05 (3rd ODI), CricketArchive.com, সংগ্রহের তারিখ ১১ জানুয়ারি ২০০৯ উদ্ধৃতি টেমপ্লেট ইংরেজি প্যারামিটার ব্যবহার করেছে (link) a16412 o2214 Bangladesh v Zimbabwe: Zimbabwe in Bangladesh 2004/05 (4th ODI), CricketArchive.com, সংগ্রহের তারিখ ১১ জানুয়ারি ২০০৯ উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Statsguru - Mashrafe Mortaza - ODI Batting - Career summary"। Cricinfo.com।  Retrieved on 3 December 2008. "Statsguru - Manjural Islam Rana - ODI Bowling - Career summary"। Cricinfo.com। সংগ্রহের তারিখ ১১ জানুয়ারি ২০০৯।  ইএসপিএনক্রিকইনফোতে মানজারুল ইসলাম রানা (ইংরেজি) ক্রিকেটআর্কাইভে মানজারুল ইসলাম রানা (সদস্যতা প্রয়োজনীয়) (ইংরেজি)
জন ফ্ল্যামস্টিড

জন ফ্ল্যামস্টিড (১৯ আগস্ট ১৬৪৬ – ৩১ ডিসেম্বর ১৭১৯) ছিলেন একজন ইংরেজ জ্যোতির্বিজ্ঞানী এবং প্রথম রয়েল জ্যোতির্বিজ্ঞানী। তিনি গ্রিনিচ মানমন্দিরের প্রতিষ্ঠাতা। জন ফ্ল্যামস্টিড ইংল্যান্ডের ডার্বিশায়ারে জন্মগ্রহণ করেন। ১৬৬৫ সালের অগাস্টে তিনি জ্যোতির্বিজ্ঞানের উপর প্রথম গবেষণাপত্র রচনা করেন। ফেলো অব দ্য রয়েল সোসাইটি, ১৬৭৬ "John Flamsteed | British astronomer | Britannica"। www.britannica.com (ইংরেজি ভাষায়)। সংগ্রহের তারিখ ২০২২-০১-১১।  Birks, John L. (1999) John Flamsteed, the first Astronomer Royal. London, Avon Books. আইএসবিএন ১৮৬০৩৩৫৬৮৩ "List of Fellows of the Royal Society 1660 – 2007" (পিডিএফ)। The Royal Society। জুলাই ২০০৭। সংগ্রহের তারিখ ৩ মার্চ ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Online catalogue of Flamsteed's working and personal papers (part of the Royal Greenwich Observatory Archives held at Cambridge University Library) John Flamsteed Biography (SEDS) ওয়েব্যাক মেশিনে আর্কাইভকৃত ২ ডিসেম্বর ২০০৮ তারিখে Rare book collection at the Vienna Institute of Astronomy Flamsteed in the 1911 Encyclopaedia Britannica Flamsteed biography Flamsteed's 1729 Atlas Coelestis ওয়েব্যাক মেশিনে আর্কাইভকৃত ৪ মার্চ ২০১২ তারিখে scanned book, Linda Hall Library. Atlas coelestis, Londra Edizione del 1753 da www.atlascoelestis.com Atlas coelestis, Londra Edizione del 1753 colorata a mano da www.atlascoelestis.com